Tere tulemast kasutama Windows 10 jaoks mõeldud kiiremat ja turvalisemat brauserit. Microsoft Edge pakub uusi viise, kuidas asju leida, vahekaarte hallata, e-raamatuid lugeda ja veebis kirjutada. Lisage laiendid, et tõlkida veebisaite, blokeerida reklaame, hallata oma paroole ja teha palju muud.
Alustamiseks valige Windowsi tegumiribal Microsoft Edge .
Keskus: kõik teie asjad ühes kohas
Keskus on sisuliselt koht, kus Microsoft Edge hoiab asju, mida te veebist kogute. Avage Keskus ning vaadake oma lemmikuid, lugemisloendit, e-raamatuid, sirvimisajalugu ja pooleliolevaid allalaadimisi.
Kui logite sisse Microsofti kontoga, on teie lemmikud ja lugemisloend saadaval kõigis teie Windows 10 seadmetes.
Otsige aadressiribalt kiiremini
Pole tähtis, kas otsite pingviinipilte või soovite vaadata ilmateadet – aja säästmiseks saate otsingu tippida otse aadressiribale. Kohe sealsamas on nähtaval nii otsingusoovitused kui ka otsingutulemid veebist ja teie sirvimisajaloost.